Κώστας Ταλιάνος

Ο Κώστας Ταλιάνος ήταν Κύπριος ποδοσφαιριστής και προπονητής. Αγωνιζόταν στη θέση του αμυντικού. 

Γεννήθηκε το 1920. Πατέρας του ήταν ο Γιάγκος Ταλιάνος, πανελληνιονίκης στον στίβο. Αδερφός του ήταν ο Γλαύκος Ταλιάνος, επίσης πανελληνιονίκης στον στίβο.

Εντάχθηκε στον ΑΠΟΕΛ το 1933, συμμετέχοντας στη τρίτη και μετέπειτα στη δεύτερη ομάδα έως τα μέσα της δεκαετίας του '40. Ακολούθως εντάχθηκε στην πρώτη ομάδα, έως το 1956 που ολοκλήρωσε την καριέρα του. Τα τελευταία χρόνια ήταν και αρχηγός της ομάδας. Με τον ΑΠΟΕΛ κατέκτησε 4 πρωταθλήματα και 2 κύπελλα.

Μετά την ολοκλήρωση της ποδοσφαιρικής του καριέρας συνέχισε ως προπονητής για 35 περίπου χρόνια σε διάφορες ομάδες όπως ο ΑΠΟΕΛ, ο Πεζοπορικός, ο ΑΣΙΛ, ο Διγενής κ.ά. Επιπλέον, διετέλεσε προπονητής της Εθνικής Κύπρου το 1976 και την περίοδο 1978-1982.

Ως προπονητής του ΑΠΟΕΛ κατέκτησε το πρωτάθλημα την περίοδο 1964-65.

Ως προπονητής του Διγενή Ακρίτα Μόρφου (1970-1974) οδήγησε την ομάδα αρχικά στην κατάκτηση του πρωταθλήματος Β΄  κατηγορίας 1969-1970 και στην πρώτη συμμετοχή της ομάδας στην Α΄ κατηγορία. Στην πρώτη παρουσία της ομάδα στο πρωτάθλημα Α΄ κατηγορίας την οδηγεί στην κατάκτηση της δεύτερης θέσης και στην εξασφάλιση συμμετοχής στο Κύπελλο ΟΥΕΦΑ 1971-72. Ο Διγενής έγινε η πρώτη κυπριακή ομάδα που συμμετείχε σε αυτή τη διοργάνωση.

Απεβίωσε στις 2 Μαΐου 2011.

 Τίτλοι 
Ως ποδοσφαιριστής του ΑΠΟΕΛ
 Πρωτάθλημα Κύπρου (1): 1946-47, 1947-48, 1948-49, 1951-52

 Κύπελλο Κύπρου (2): 1946-47, 1950-51

Ως προπονητής του ΑΠΟΕΛ
 Πρωτάθλημα Κύπρου (1): 1964-65

Ως προπονητής του Διγενή
 Πρωτάθλημα Β΄ κατηγορίας (1): 1969-70

 Παραπομπές 

 Βιβλιογραφία 

Κατηγορία:Κύπριοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές ΑΠΟΕΛ
Κατηγορία:Ποδοσφαιριστές Α΄ κατηγορίας Κύπρου
Κατηγορία:Προπονητές ποδοσφαίρου ΑΠΟΕΛ
Κατηγορία:Προπονητές ποδοσφαίρου Πεζοπορικού Λάρνακας
Κατηγορία:Προπονητές ποδοσφαίρου ΑΣΙΛ Λύσης
Κατηγορία:Προπονητές ποδοσφαίρου Διγενή Ακρίτα Μόρφου
Κατηγορία:Προπονητές ποδοσφαίρου Εθνικής Κύπρου
Κατηγορία:Κύπριοι προπονητές ποδοσφαίρου